TV7 JERUUSALEMMA UUDISED
Eetris on TV7 Jeruusalemma Uudised.
Tänased teemad -
Kas rahukõnelusteks on mingeid eeldusi?
Iisrael annab varjupaiga Iraani ajakirjanikule.
Leevendus Gaza viletsusele.
Palestiina omavalitsus on lisanud märgatavalt makse ja tasusid
nii vangistatud kui hukkunud terroristide omastele.
See on olnud üks suurimaid takistusi rahukõneluste taasalustamisele
Iisraeli ja palestiinlaste vahel.
2016. a maksti kompensatsioone 183 miljoni USD ulatuses.
Tänavu arvatakse summa tõusvat 200 miljoni dollarini.
See on siiski vaid osa PO otsesest, terrorismi toetavast abitegevusest.
Terviksumma võib tänavu ulatuda
ca 355 mln dollarini.
USA Senat võttis 4. augustil 2017 vastu seaduse,
mis lõpetab 300 miljoni USD suuruse igaaastase toetuse plaestiinlastele,
kuni kaotatakse selline terrorismi õhutav tasusüsteem.
USA presidendi Lähis-Ida erinõunik ja tema väimees Jared Kushner
rääkis intervjuus, et ei näe hetkel eeldusi
Iisraeli ja palestiinlaste otseste rahukõneluste käivitamiseks.
Arvamusega ühines ka PO president Abbas,
kes tõdes, et nad ei usalda Kushnerit, kes on selgelt Iisraeli poolt.
Kushner lubas siiski uusi võimalusi otsida, kuid lisas,
et aastakümneid takistuseks olnud probleemid on endised.
Iisraeli juba niigi ulatuslik satelliidivalmidus paranes veelgi,
kui riik saatis orbiidile kaks uut, eelkõige filmimiseks mõeldud satelliiti.
Satelliidid Jupiter ja Veenus on varustatud tipptehnoloogiaga
ja suudavad eristada 600 km kõrguselt selgelt
50 cm suurust objekti.
Erineva optilise ja suurendustehnika abil
saab objekte veelgi selgemaks muuta.
Satelliite hakatakse kasutama nii tsiviil- kui sõjandussektoris.
Mõlemad satelliidid on Prantsuse- Iisraeli kosmosekoostöö tulemus
ja saadeti orbiidile Prantsuse Guajaanast,
Lõuna-Ameerikas asuvast Arianespace'i keskusest.
Jordaania kuningas Abdullah II avaldas oma arvamuse
Iisraeli-palestiinlaste rahukõneluste teemal.
Kuninga sõnul saab rahukõnelusi edendada vaid siis,
kui USA pühendub palestiinlaste asjale ja toetab sellega kõnelusi.
Oleme valmis toetama oma palestiinlastest vendi,
ütles kuningas Jordaania seadusandvale komiteele.
Kuningas ei mõistnud siiski hukka kolme terroristi tegevust,
kes tapsid 14.07 Templimäele viivas Lõviväravas
kaks Iisraeli piiripolitseinikku.
Selle juhtumi tagajärjel jätkuvad Templimäel endiselt märulid,
kuigi metallidetektorid võeti maha juba tükk aega tagasi.
PO provotseerib jätkuvalt rahvast märatsema, kive loopima
ja meeleavaldusi korraldama.
Kuigi Iisraelis on sõna- ja väljendusvabadus,
ei saa sealgi ükskõik mida teha.
Avalikult al-Qaedat ja teisi terrorirühmitusi toetanud
Qatari meediakanal al-Jazeera pidi Iisraelis uksed sulgema.
Samuti tühistas Iisraeli sideminister
al-Jazeera reporterite pressikaardid.
Minister Ayoub Kara tõi põhjuseks,
et al-Jazeera toetab avalikult äärmusrühmitusi,
provotseerib vägivalda ja toetab otseselt terrorismi.
Kanal on omalt poolt mõjutanud araablaste provotseerimist
Templimäel jätkuvalt korda rikkuma ja protestimarssidega ühinema.
Lõpetuseks ütles Kara, et ka Jordaania, Saudi Araabia,
Egiptus, AÜE ja USA on samadel põhjustel oma riikides
al-Jazeera tegevuse keelustanud.
Iisraeli siseminister Aryeh Deri kinnitas pühapäeval, 6.08.2017,
et Iraani kodanikust reporter Nada Amin saab Iisraelist varjupaiga.
Amin on hetkel Türgis
ja palus sealt varjupaika juba kolm aastat tagasi.
Türgi pole seda rahuldanud
ja ähvardab reporteri lähipäevil Iraani tagasi saata.
Asüülitaotluse põhjuseks oli
Amini kriitika The Times of Israelis
Iraani valitsuse räigelt inimõigusi rikkuva poliitika aadressil.
Selline tegevus on Iraanis keelatud
ja reporter Amini oleks ähvardanud surmanuhtlus,
mida tal õnnestub vältida, kuna Iisrael andis talle varjupaiga.
Hamasi valitsetavale Gaza sektorile on võimalikud ka paremad tingimused
kui need, kuhu Hamas on rahva oma tegevusega sundinud.
Iisraeli valitsus on teinud mitmeid erinevaid plaane
sektori heaolu tõstmiseks, uute töökohtade loomiseks
ja kogu Gaza eluolu parandamiseks.
Üks olulisim neist oleks taamalnähtava joonise järgi
kunstliku saare loomine,
mida on oma ranniku äärde ehitanud mõned Pärsia lahe maad.
Gaza puhul oleks see ka majanduslikult kasulik,
kuna sektorile kuulub ka osa mandrist ja selle veealadest.
Energiasektoris usutakse põhjendatult,
et sealt võib leida ka naftat, kuid maagaasi kindlasti.
Kunstlik saar oleks pakutud mudeli järgi
525 hektarit suur,
sinna mahuks lennuväli, kauba- ja väikelaevasadam,
elamud ja hooldushooned.
Mandrile viiv sild oleks ligi 5 km pikk
ja teenindaks ühendusteid, hooldust ja muud vajalikku.
Kas Hamas selle ettepaneku heaks kiidab,
on kogu projekti suurim küsimärk.
Sellele pakutaks ka rahvusvahelist rahastust,
nii et võimalusi on ka muuks kui vaid lootusetuks sõjaks Iisraeliga.
See on tänaseks kõik.
Paluge rahu sellele linnale ja jääge TV7 kanalile!
Tõlge: Monika Jaaguri
Hea vaataja! Kui oled kogenud, et saade on sind kõnetanud,
ja soovid, et see jätkuks,
võid helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes Iisraeli õnnistavad.
Aitäh toetuse eest!